CELEX: 32014R0456
Language: sl
Date: 2014-04-29 00:00:00
Title: Izvedbena uredba Komisije (EU) št. 456/2014 z dne 29. aprila 2014 o uvrstitvi določenega blaga v kombinirano nomenklaturo

6.5.2014   
            
            
               SL
            
            
               Uradni list Evropske unije
            
            
               L 133/33
            
         IZVEDBENA UREDBA KOMISIJE (EU) št. 456/2014
   z dne 29. aprila 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznako KN, ki je v stolpcu 2, na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. aprila 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek (t. i. „set radijsko krmiljenih vtičnic“), ki ga sestavljajo dve daljinsko krmiljeni stikali ter daljinski upravljalnik.
                  Vsako od daljinsko krmiljenih stikal je v lastnem ohišju in je sestavljeno iz vtiča, vtičnice, gumba za sinhronizacijo vtičnice z daljinskim upravljalnikom, stikala in radijskega sprejemnika ter je bilo zasnovano za napetosti do 230 V in za tokove do 10 A.
                  Gumb za sinhronizacijo vtičnice z daljinskim upravljalnikom se uporablja za vzpostavljanje povezave med stikalom in daljinskim upravljalnikom. Služi lahko tudi kot ročno stikalo.
                  Daljinski upravljalnik deluje v frekvenčnem območju 433,05 do 434,79 MHz na razdalji do približno 30 m, s stikali pa upravlja neodvisno.
                  Proizvod se uporablja za daljinsko vklapljanje in izklapljanje aparatov, priključenih na vtičnice.
               
               
                  8536 50 80
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8536, 8536 50 in 8536 50 80.
                  Daljinski upravljalnik upravlja s stikali neodvisno. Proizvoda zato ni mogoče šteti za funkcionalno enoto v smislu opombe 4 k oddelku XVI, saj njegovi posamezni sestavni deli skupaj ne prispevajo k jasno opredeljeni funkciji.
                  Zaradi svojih objektivnih značilnosti je proizvod namenjen daljinskemu vklapljanju in izklapljanju aparatov, priključenih na vtičnice. Uvrstitev proizvoda med aparate za radijsko daljinsko krmiljenje pod tarifno številko 8526 je zato izključena.
                  Ker se proizvod uporablja kot daljinsko krmiljeno stikalo, se vtič in vtičnica štejeta za njegova bistvena sestavna dela, ki sta potrebna za njegovo delovanje. Zato je njegova uvrstitev pod tarifno podštevilko 8536 69 90 med vtiče in vtičnice izključena.
                  Proizvod se zato uvrsti pod oznako KN 8536 50 80 med druga stikala za napetosti nad 60 V.